## Rješenje o odobrenju prospekta o izdavanju obveznica javnom ponudom, u nematerijaliziranom obliku, na ime u ukupnom iznosu od EUR 16.500.000,00 u denominaciji od EUR 1, dospijeća 2008. godine Medici d

### NN 77/2005 (27.6.2005.), Rješenje o odobrenju prospekta o izdavanju obveznica javnom ponudom, u nematerijaliziranom obliku, na ime u ukupnom iznosu od EUR 16.500.000,00 u denominaciji od EUR 1, dospijeća 2008. godine Medici d

# KOMISIJA ZA VRIJEDNOSNE PAPIRE REPUBLIKE HRVATSKE

**1520**

Sukladno odredbama članka 12. stavka 1. točke 5.,
članka 22. stavka 4. i članka 96. stavka 4. Zakon.a o tržištu vrijednosnih
papira, Komisija za vrijednosne papire Republike Hrvatske (u daljnjem tekstu:
Komisija), na temelju zahtjeva trgovačkog društva MEDIKA d.d., Zagreb, Capraška 1, za odobrenje prospekta o izdavanju obveznica
javnom ponudom i odobrenje objavljivanja podataka prilikom uvrštenja obveznica
u prvu kotaciju Zagrebačke burze d.d., Zagreb, od 15. lipnja 2005. godine, na
sjednici održanoj 23. lipnja 2005. godine, donijela je

## RJEŠENJE

1. Trgovačkom društvu MEDIKA d.d. Zagreb, Capraška 1, odobrava se prospekt o izdavanju obveznica
javnom ponudom, u nematerijaliziranom obliku, na ime, u ukupnom iznosu od EUR
16.500.000,00, u denominaciji od EUR 1, dospijeća 2008. godine.

2. Trgovačkom društvu MEDIKA d.d. Zagreb, Capraška 1, odobrava se objavljivanje podataka iz prospekta
iz točke 1. ovog Rješenja, prilikom uvrštenja obveznica u prvu kotaciju
Zagrebačke burze d.d., Zagreb, a nakon što društvo, kao izdavatelj obveznica,
dostavi Komisiji obavijest iz članka 27. stavak 4. Zakona o tržištu
vrijednosnih papira.

Ovo rješenja objavit će se u »Narodnim
novinama«.

```
Obrazloženje
```

```

```

Trgovačko društvo MEDIKA
d.d. Zagreb, Capraška 1, podnijelo je 15. lipnja
2005. godine, Zahtjev za odobrenje prospekta o izdavanju obveznica javnom
ponudom i odobrenje objavljivanja podataka prilikom uvrštenja obveznica u prvu
kotaciju Zagrebačke burze d.d. Zagreb, a 20. lipnja dopunu toga Zahtjeva,
sukladno odredbama Zakona o tržištu vrijednosnih papira (»Narodne novine«, broj
84/02, u daljnjem tekstu; Zakon) i Pravilnika o sadržaju zahtjeva i prilozima
za odobrenje prospekta i skraćenom prospektu (»Narodne novine«, broj 118/03, u
daljnjem tekstu: Pravilnik).

Zahtjevu je priložena
propisana dokumentacija.

U postupku je utvrđeno
da predloženi prospekt sadrži sve Zakonom propisane podatke.

Sukladno Odluci
predsjednika Uprave društva MEDIKA d.d. Zagreb, Capraška
1, od 24. svibnja 2005. godine, o odobrenju izdavanja obveznica Medike d.d., društva izdaje obveznice, javnom ponudom, u
nematerijaliziranom obliku, na ime, u ukupnom nominalnom iznosu od EUR
16.500.00, u denominaciji od EUR 1, na način kako je to predviđeno navedenom
Odlukom predsjednika uprave društva i odobrenjem prospektom.

Razdoblje upisa
obveznica trajat će od 29. lipnja 2005. godine do 8. srpnja 2005. godine, a
sredstva na ime upisa obveznica uplatit će se u kunskoj protuvrijednosti iznosa
u EUR obračunatog primjenom srednjeg tečaja HNB-a na dan upisa, prema
instrukciji plaćanja koju će agent izdanja pravodobno poslati upisnicima
izdanja obveznica. Datum izdanja obveznica bit će 11. srpnja 2005. godine.

Agent i pokrovitelj
cjelokupnog iznosa izdanja obveznica je Zagrebačka banka d.d., Zagreb,
Paromlinska 2.

Komisija je utvrdila da
podaci iz točke 2. izreke ovog Rješenja sadrže najmanje one podatke koji su
Zakonom propisani za sadržaj prospekta izdanja vrijednosnih papira, sukladno
odredbi članka 96. stavak 1. članka 21. Zakona.

Nadalje je utvrđeno da
je trgovačko društvo MEDIKA d.d. Zagreb, Capraška 1,
uplatilo administrativnu pristojbu i naknadu, sukladno Pravilniku o vrsti i
visini administrativnih pristojbi i naknada (»Narodne novine« br. 115/02, 43/03).

Ocjenjujući utvrđeno
činjenično stanje, Komisija smatra da su ispunjeni uvjeti za odobrenje
prospekta o izdavanju obveznica trgovačkog društva MEDIKA d.d., Zagreb, Capraška 1, javnom ponudom i odobrenje objavljivanja
podataka prilikom uvrštenja obveznica u prvu kotaciju Zagrebačke burze d.d.
Zagreb, te je riješeno kao u izreci.

Na temelju odredbe
članka 8. stavka 4. Zakona, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja
žalba nije dopuštena, ali se može pokrenuti upravni spor podnošenjem tužbe
Upravnom sudu Republike Hrvatske u roku 30 dana od primitka ovog rješenja.

Klasa: UP/I-450-08/05-02/90

Urbroj: 567-01/05-3

Zagreb, 23. lipnja 2005.

Predsjednik Komisije

**Miljenko** **Fičor**, v. r.

Rješenje, NN 77/2005-1520